Diari Oficial de la Generalitat Valenciana


Sumari del DOGV 3433, del 12-02-1999 (1999/782)

ORDRE de 21 de gener de 1999, de la Conselleria d'Agricultura, Pesca i Alimentació, per la qual es regula l'expedició de títols i targetes professionals nauticopesqueres, a l'empara de la normativa anterior al Reial Decret 930/1998, de 14 de maig.
-------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/01/21/(1)/dof/vci/html**

### Dades del document

Número de DOGV
:   3433

Data del DOGV
:   12-02-1999

Secció del DOGV
:   I. DISPOSICIONS GENERALS

Número del document
:   1999/782


Data del document
:   21-01-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * qualificació professional
    * títol d'estudis
    * legislació
    * navegació marítima
    * pescador
    * pesca marítima

ORDRE de 21 de gener de 1999, de la Conselleria d'Agricultura, Pesca i Alimentació, per la qual es regula l'expedició de títols i targetes professionals nauticopesqueres, a l'empara de la normativa anterior al Reial Decret 930/1998, de 14 de maig. [1999/X782]
  
En el Reial Decret 4.107/1982, de 29 de desembre, s'atribueix a la Comunitat Valenciana determinades competències en matèria de formació nauticopesquera. Aquestes competències van ser assignades a la Conselleria d'Agricultura i Pesca, per mitjà del Decret 31/1983, de 17 de març, de la Presidència de la Generalitat Valenciana. Posteriorment, per mitjà del Reial Decret 1.757/1998, de 31 de juliol, s'amplien les funcions i els serveis traspassats a la Comunitat Valenciana en matèria d'ensenyaments professionals nauticopesquers.
  
En el Reial Decret 930/1998, de 14 de maig, s'estableixen les condicions generals d'idoneïtat i titulació de determinades professions de la marina mercant i del sector pesquer, i en la seua disposició transitòria primera s'estableix l'expedició de títols i targetes professionals a l'empara de la normativa anterior a aquest reial decret, el qual és l'objecte d'aquesta norma.
  
La Comunitat Valenciana ha d'aplicar i desenvolupar la normativa bàsica estatal, i procedir a l'expedició i la renovació de títols i targetes professionals nauticopesqueres que habiliten per a l'exercici de la professió en els vaixells pesquers.
  
En virtut d'això, a proposta del director general d'Indústria, Cooperativisme, Pesca i Relacions Agràries,
  
ORDENE
  
Article 1
  
L'objecte d'aquesta disposició és la regulació de l'expedició i la renovació dels títols i les targetes professionals nauticopesqueres, les quals habiliten per a l'exercici de la professió en els vaixells pesquers referents a:
  
Mecànic naval major
  
Mecànic naval de primera classe
  
Mecànic naval de segona classe
  
Capità de pesca
  
Patró de pesca d'altura
  
Patró de primera classe de pesca de litoral
  
Article 2
  
Els requisits exigibles per obtenir el títol professional de mecànic naval major, mecànic naval de primera classe i mecànic naval de segona classe són els que s'estableixen en el Reial Decret 1.611/1987, de 23 de desembre. Les atribucions d'aquestes titulacions es reflecteixen en el decret esmentat i en el Reial Decret 930/1998, de 14 de maig.
  
Article 3
  
Els requisits exigibles per obtenir el títol professional de capità de pesca, patró de pesca d'altura i patró de primera classe de pesca de litoral són els que s'estableixen en el Decret 2.596/1974, de 9 d'agost. Les atribucions d'aquestes titulacions es reflecteixen en el decret esmentat.
  
Article 4
  
L'expedició dels títols professionals regulats en aquesta disposició l'efectuarà el director general d'Indústria, Cooperativisme, Pesca i Relacions Agràries, qui actuarà en nom del conseller d'Agricultura, Pesca i Alimentació.
  
Article 5
  
L'expedició dels títols i les targetes professionals especificades en l'article 1 es regularà pel que s'estableix en els articles següents.
  
Article 6
  
1. Els interessats que hagen superat els exàmens corresponents de la seua titulació, en un centre autoritzat de la Comunitat Valenciana, podran sol·licitar l'expedició del seu títol i la targeta professional en els serveis territorials de la Conselleria d'Agricultura, Pesca i Alimentació, i amb aquesta finalitat hauran de presentar la documentació següent:
  
1.1 Documents comuns a totes les titulacions:
  
- Sol·licitud d'expedició de la targeta en imprés normalitzat.
  
- Fotocòpia del DNI.
  
- Dues fotografies recents.
  
- Fotocòpia de la Llibreta d'Inscripció Marítima (1r full).
  
- Certificat de dies de mar.
  
- Certificat d'examen.
  
- Documents de l'ingrés de la taxa corresponent.
  
1.2 Documents específics:
  
- Per a capità de pesca: fotocòpia de la targeta professional de patró de pesca d'altura.
  
- Per a patró de pesca d'altura: fotocòpia de la targeta professional de patró de primera classe de pesca de litoral.
  
- Per a mecànic naval major: fotocòpia de la targeta professional de mecànic naval de primera classe.
  
- Per a mecànic naval de primera classe: fotocòpia de la targeta professional de mecànic naval de segona classe.
  
2. En el cas de renovació de la targeta caldrà presentar:
  
- Sol·licitud d'expedició de la targeta en imprés normalitzat.
  
- Fotocòpia del DNI.
  
- Dues fotografies recents.
  
- Fotocòpia de la targeta caducada (la targeta nova es facilitarà després del lliurament de la targeta caducada).
  
- Document de l'ingrés de la taxa corresponent.
  
- Document acreditatiu de no ser pensionista de la Seguretat Social per jubilació ni invalidesa en grau d'incapacitat permanent total o absoluta.
  
- Certificat mèdic d'embarcament expedit per l'Institut Social de la Marina.
  
3. En cas que sol·licite un duplicat de la targeta per deterioració, robatori, furt o pèrdua:
  
- Sol·licitud d'expedició de la targeta en imprés normalitzat.
  
- Fotocòpia del DNI.
  
- Dues fotografies recents.
  
- Document de l'ingrés de la taxa corresponent.
  
- Acreditació registral de la seua titulació professional.
  
4. Les còpies o fotocòpies que s'hi presenten hauran de ser compulsades, a la vista dels documents originals, per les oficines de registre.
  
Article 7
  
Els serveis territorials de la Conselleria d'Agricultura, Pesca i Alimentació, una vegada comprovat que la documentació presentada és correcta, certificaran aquest punt i trametran la proposta corresponent a la Direcció General d'Indústria, Cooperativisme, Pesca i Relacions Agràries.
  
Article 8
  
Les targetes d'identificació seran expedides pel director general d'Indústria, Cooperativisme, Pesca i Relacions Agràries, i es procedirà a inscriure-les en un cens, únicament a l'efecte del control i tramesa de les dades al Registre General de Targetes d'Identitat Professional Nauticopesqueres dependent del Ministeri d'Agricultura, Pesca i Alimentació.
  
Les targetes d'identificació professional tindran validesa fins que el seu titular farà l'edat de cinquanta anys. A partir d'aquesta edat, caldrà renovar-les cada cinc anys.
  
DISPOSICIÓ ADDICIONAL ÚNICA
  
Es modifica l'apartat b) de l'article 6 de l'Ordre d'1 de desembre de 1997, de la Conselleria d'Agricultura, Pesca i Alimentació, per la qual es regulen els exàmens al litoral i l'expedició de targetes professionals nauticopesqueres (DOGV núm. 3.157, de 08.01.98), en el sentit d'incloure el mes de desembre en las dates d'examen.
  
DISPOSICIONS FINALS
  
Primera
  
Es faculta el director general d'Indústria, Cooperativisme, Pesca i Relacions Agràries perquè dicte, en l'àmbit de les seues competències, les normes de desenvolupament d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 21 de gener de 1999
  
El conseller d'Agricultura, Pesca i Alimentació,


Còpia Permalink ELI